tartuNLP/wikipedia-smugri-20251201 huggingface dataset:
Aura Cristina Geithner

Aura Cristina Geithner (s. 9. maaliskuuta 1967 Bogotá, Kolumbia) on kolumbialais-meksikolainen näyttelijä. Hänet tunnetaan Venezuelassa, Meksikossa ja muualla Latinalaisessa Amerikassa monista televisiorooleistaan, muun muassa sarjoissa "La Tormenta" ja "Eternamente Manuela".
Geithnerillä on kaksosveli Harry Geithner.
Infamous 2

Infamous 2 (tyyliteltynä "inFamous 2" tai "inFAMOUS 2") on Sucker Punch Productionsin kehittämä ja Sony Computer Entertainmentin julkaisema toimintaseikkailupeli PlayStation 3:lle. Peli julkistettiin E3 2010 -pelimessuilla ja se julkaistiin kesäkuussa 2011. Peli on jatkoa 2009 ilmestyneelle "Infamousille".
Pelin jatko-osa on maaliskuussa 2014 julkaistu "".
Juoni.
Empire Cityssä tapahtuu jälleen hirvittävä räjähdys. Uusi pimeyden kauhu (The Beast) syntyy ja tuhoaa tieltään kaiken, mukaan lukien edellisen pelin pelialueen Empire Cityn. Tällä kertaa Cole MacGrath matkustaa Beastia pakoon New Maraisin kaupunkiin ystävänsä Zeken kanssa löytääkseen keinoja pimeyden hirviön tuhoamiseksi ennen kuin se saavuttaa Colen olinpaikan. Esteenä on salaperäinen mies nimeltään Bertrand, joka johtaa Militia-ryhmää. Militia pyrkii poistamaan ja tuhoamaan kaiken epänormaalin ja supervoimaisen New Maraisista, ja he ovat erityisen kiinnostuneita Colesta. Esteenä ovat myös läheisen suon mutatoituneet hirviöt. Tarinan aikana Cole pakenee Militiaa ja oppii lisää asioita New Maraisista, tappamastaan Kessleristä sekä First Sons -ryhmästä. Hän oppii myös käyttämään tuli- ja jääkykyjä, jotka vahvistavat häntä entisestään. Pelaaja saa pelin aikana useita kertoja päättää, asettuuko Cole hyvälle vai pahalle puolelle, eli seuraako hän Nixiä (josta Cole saa pahaa karmaa), joka haluaa aiheuttaa Colen kanssa tuhoa ja epäjärjestystä, vai Kuo'a (josta Cole saa hyvää karmaa), joka tahtoo käyttää voimiaan Colen kanssa hyvään ja auttaa muita ihmisiä. Nämä vaihtoehdot vaikkuttavat Colen voimiin ja karmaan. Lopussa Colen pitää päättää tuhoaako hän Pedon vai liittyykö hän sen puolelle.
Vastaanotto.
Peli on saanut IGN:n arvostelussa arvosanaksi 9/10.
Infamous: Festival of Blood.
Infamous: Festival of Blood on lisäosa "Infamous 2":lle. Lisäosa on itsenäinen eikä vaadi "Infamous 2:n" levyä toimiakseen. Lisäosa on genreltään osittain kauhua.
Tony Sylva

Tony Mario Sylva (s. 17. toukokuuta 1975 Guédiawaye) on senegalilainen jalkapalloilija, joka pelasi maalivahtina.
Seuraura.
Sylva aloitteli jalkapalloilun Ranskassa Monacossa, jossa hän oli kirjoilla yhdentoista kauden ajan, mutta pelasi useimmiten joukkueen reservissä tai lainalla muissa ranskalaisseuroissa kuten Gazélec Ajacciossa ja AC Ajacciossa. Parhaimmillaan Sylva pelasi Monacon maalilla 12 ottelua kaudella 2002-2003. Kesäkuussa 2004 Sylva siirtyi Lilleen, jossa hän nousi joukkueen ykkösvahdiksi.
Sylva lopulta jätti seuran sopimuksensa päätyttyä ja siirtyi heinäkuussa 2008 kaksivuotisella sopimuksella turkkilaiseen Trabzonsporiin. Hän lopetti uransa 2010.
Maajoukkueura.
Sylva pelasi Senegalin maajoukkueessa vuosina 1999–2008 83 maaottelussa. Hän edusti maataan neljässä arvokisassa, kolmesti Afrikan kisoissa (2002, 2004, 2006 ja 2008) ja kerran MM-kisoissa 2002, jossa Senegal selvisi puolivälieriin.
.jm

.jm on Jamaikan Internet-maatunnus, jota ylläpitää "MITS" Länsi-Intian yliopistossa. Verkkotunnukset rekisteröidään kolmannelle asteelle tunnuksien .com.jm, .net.jm, .org.jm, .edu.jm, .gov.jm, ja .mil.jm alle. Tunnus otettiin käyttöön 1991.
Martin-Baker MB 1

Martin-Baker MB1 oli 1930-luvun alun lentokone, jonka valmistaja oli englantilainen Martin-Baker -yhtiö. 
Kehitystyö.
Insinööri James Martin ja lentäjä Valentine Baker perustivat 1934 Martin-Baker-yrityksen. Yhtiön kaksi ensimmäistä konetta olivat epäonnistumisia: 2-paikkainen alataso "MB 1" ja autogiro. Yhtiö kuitenkin sai tuttavalta sijoituksen, jonka avulla yhtiö sai myyntikelpoisen lentokoneen aikaiseksi. MB 1-konetta testattiin huhtikuussa 1935. Prototyyppi tuhoutui hallipalossa ja oppia koneesta käytettiin MB 2 -koneen suunnittelussa.
Hupertsiini A

Hupertsiini A on kiinalaisessa yrttilääketieteessä käytetystä "Huperzia serrata" -kasvista (ketunliekolaji) eristetty seskviterpeeneihin ja alkaloideihin kuuluva yhdiste, jonka nootrooppisia vaikutuksia on tutkittu Kiinassa ihmisillä kehitettäessä lääkkeitä Alzheimerin tautiin. Sillä on muistia ja kognitiivisia toimintoja tehostavia vaikutuksia ainakin Alzheimerin tautia sairastavilla.
Hupertsiini A on voimakas reversiibeli asetyylikoliiniesteraasi-inhibiittori ja NMDA-antagonisti. Ainakin rotilla se lisää hermokasvutekijöiden eritystä tietyntyyppisissä hermosoluissa.
Verisign

VeriSign, Inc. on yhdysvaltalainen yritys, joka ylläpitää monipuolista verkkoinfrastruktuuria, mukaan lukien kahta kolmestatoista nimipalvelimesta sekä ylätason .com- ja .net-tunnuksia. Se vastaa myös monista digitaalisista sertifikaateista.
Verisign perustettiin 1995 eriyttämällä RSA Securityn sertifikaattien myynti. Tämän toiminnan yhtiö myi Symantecille vuonna 2010.
Vuonna 2000 Verisign osti 21 miljardilla dollarilla Network Solutionsin, jolle Yhdysvaltain hallinto oli antanut tehtäväksi hallita .com ja .net-verkkopäätteitä. Syyskuussa 2003 Verisign kaappasi kaikki Internetin rekisteröimättömät .com ja .net-verkkopäätteet, ja ohjasi ne omalle sivulleen, josta verkkotunnuksen voi ostaa.
Yhtiö luopui .org-domainin ylläpidosta vuonna 2003.
Vuonna 2011 Verisign sai hallittavakseen Yhdysvaltain hallituksen .gov-domainin ja hoiti sitä tammikuuhun 2023, jolloin hallinta siirtyi Cloudflarelle.
Vuonna 2010 Yhdysvaltain maahanmuutto ja tullin lainvalvonta määräsi takavarikoitavaksi 82 .com-domania, joilla myytiin piraattituotteita ja jaettiin BitTorrent-tiedostoja. Verkkosivustot ohjattiin Kotimaan turvallisuusviraston pelottelevalle sivustolle. ICANN kielsi että sillä olisi yhteyttä domainien viemiseen poist niiden rekisteröijältä, vaan näytti siltä että Turvallisuusvirasto oli toiminut suoraan Verisignin kanssa.
Vuonna 2012 Yhdysvallat ilmoitti virallisesti, että sillä on oikeus viedä com, .net, .org -domainit niin päätettyään.
Puerto Ricon yliopisto

Puerto Ricon yliopisto (, , lyh. UPR) on yliopisto Puerto Ricossa. Yliopisto perustettiin vuonna 1903, mutta saaren sotilashallinto oli jo vuonna 1899 perustanut teollisen normaalikoulun.
Yliopistolla on 11 kampusta, jotka sijoittuvat eri puolille Puerto Ricoa. Yliopiston ensisijainen opetuskieli on espanja, mutta opiskelijoilta vaaditaan hyvää englannin kielen taitoa opintojen alussa, sillä yksittäiset professorit voivat valita kursseillaan käyttämänsä opetuskielen. Opiskelijoita yliopistolla on 39 482 ja henkilökuntaa 4176.
Yliopisto perii lukukausimaksua sen perusteella, ovatko opiskelijat territorion asukkaita (5324 $) vai ulkopuolisia (2168 $).
Vuonna 2022 yliopiston rehtoriksi nimitettiin Luis A. Ferrao.
Philadelphia Phillies

Philadelphia Phillies on baseballseura Philadelphiasta Pennsylvaniasta. Sen joukkue kuuluu Major League Baseballin National Leaguen itäiseen divisioonaan.
Seura perustettiin lakkautetun Worcester Worcestersin tilalle vuonna 1883. Se tunnettiin alun perin rinnakkaisnimillä Quakers ja Phillies (lyhenne sanasta Philadelphians, ”philadelphialaiset”) kunnes jälkimmäisestä tuli virallinen nimi vuonna 1890. Phillies on pisimpään samalla nimellä ja samassa kaupungissa toiminut urheilufranchise Yhdysvaltain ammattilaisurheilun historiassa. Seura on voittanut seitsemän National Leaguen mestaruutta ja kaksi World Seriesiä (1980, 2008).
Phillies voitti ensimmäisen National Leaguen mestaruutensa vuonna 1915. Se pääsi World Series -loppuotteluun, jonka se kuitenkin hävisi Boston Red Soxille otteluvoitoin 1–4.
Philliesin perinteinen kilpakumppani on New York Mets. Seuralla oli vuosina 1901–1954 paikallisvastustaja Philadelphia Athletics, joka pelaa nykyään Kalifornian Oaklandissa nimellä Oakland Athletics.
Philliesin kotistadion on South Philadelphian urheilukompleksiin kuuluva Citizens Bank Park, jolla on 43 500 katsojapaikkaa. Aikaisempia stadioneja ovat Recreation Park (1883–1886), Baker Bowl (1887–1938), Shibe Park (1938–1970) ja Veterans Stadium (1971–2003).
Souleymane Camara

Souleymane Camara (s. 22. joulukuuta 1982 Dakar) on senegalilainen jalkapalloilija. Hyökkääjänä pelaava Camara edustaa Ranskan pääsarjassa Montpellier’ta.
Ura.
Camara aloitteli jalkapalloilun Ranskassa Monacossa, jossa hän ei onnistunut vakiinnuttamaan pelipaikkaansa. Camara siirtyi aluksi lainalle Guingamp tammikuussa 2006, mutta teki vain kaksi maalia 13 ottelussa. Hän vietti vielä hetken aikaa vaihtopelaajana Monacossa, josta hän siirtyi elokuussa 2005 Niceen. Camara tehottomuudesta huolimatta pelasi seurassa myös kaudella 2006-2007.
Hän ei kuitenkaan onnistunut maalinteossa ja siirtyi lainalle kaudeksi 2007-2008 Ligue 2:ssa pelanneeseen Montpellier’hen. Uudessa seurassa Camara teki uransa maaliennätyksen osuttuaan 11 kertaa pelaamassaan 37 ottelussa. Kesällä 2008 Camara allekirjoitti pysyvän sopimuksen Montpellier’n kanssa ja oli nostamassa seuran Ranskan pääsarjaan kaudella 2008-2009.
Maajoukkueura.
Camara on pelannut Senegalin maajoukkueessa vuodesta 2001 lähtien. Hänen ensimmäiset arvokisat olivat MM-kisoissa 2002, jossa Senegal selvisi puolivälieriin. Toisen kerran hän pelasi arvokisoissa vuoden 2006 Afrikan kisoissa, jossa Camara onnistui kerran maalinteossa.
Heckler &amp; Koch GMG

Heckler &amp; Koch GMG () on saksalaisen Heckler &amp; Kochin valmistama kranaattikonekivääri. Ase on suunniteltu ensisijaisesti Saksan armeijalle, mutta se kuuluu nykyisin myös monen muun armeijan kalustoon. Suomen puolustusvoimissa nimeämiskäytännön mukaan ase tunnetaan nimellä 40 KRKK 2005.
Tekniset tiedot.
Heckler &amp; Koch GMG käyttää ammuksinaan 40 mm kranaatteja, ja aseen tulinopeus on noin 340 laukausta minuutissa. Kranaatit syötetään aseeseen panosvyön avulla, joka voidaan syöttää aseen kummalta puolelta tahansa. Näin GMG:ää voi käyttää sekä vasen- että oikeakätinen ampuja. Aseeseen voidaan kiinnittää sekä infrapuna- että yötähtäin, joiden avulla se on tarkka jopa 1,5 kilometrin päähän ammuttaessa. 
Jalkaväenkäytön lisäksi GMG voidaan kiinnittää ajoneuvoon, ja esimerkiksi miehistönkuljetusajoneuvo ATF Dingo on varustettu Heckler &amp; Koch GMG:llä.
Rantakatu (Joensuu)

Rantakatu on Joensuun keskustan katu Pielisjoen rannassa. Sen joen puoleinen puoli on suurimmaksi osaksi Rantapuistoa.
Rantakadun varrella on joen puolella, etelästä alkaen:
ja kaupungin puolella:
Ainoa poikkikatu on Siltakatu. Rantakadulta alkavat seuraavat kadut: Papinkatu, Kalastajankatu, Malmikatu, Suvantokatu, Koskikatu, Niskakatu, Yläsatamakatu, Sairaalakatu ja Rauhankatu. Pielisjoen ylittävät Siltakadulla Itä- ja Länsisilta. Suvantokadun jatke Niinivaaralle päin on Suvantosilta ja Yläsatamakadun jatke Sirkkalaan on Sirkkalan silta. Rantakatu jatkuu pohjoiseen Utrantienä ja etelään joen rantaa seurailevana kävelytienä.
Liikennevalot.
Rantakadun ja Siltakadun risteykseen asennettiin Joensuun ensimmäiset liikennevalot vuonna 1967. Liikenneympyrä korvasi ne 2016. Muut liikennevalot ovat Koskikadun, Niskakadun ja Rauhankadun päässä sekä Nurmeksentien ja Utrantien risteyksessä. Yläsatamakadun risteyksen liikennevalot poistuivat, kun liikenneympyrä valmistui vuonna 2014. Suvantokadun liikennevaloristeyksen tilalle valmistui liikenneympyrä lokakuussa 2015.
Lähteet.
Tiedot rakennuksista:
Lamine Diatta

Lamine Diatta (s. 2. heinäkuuta 1975 Dakar) on senegalilainen jalkapalloilija. Puolustajana pelaava Diatta edustaa Qatarin pääsarjassa Al-Ahli Dohaa.
Ura.
Diatta aloitteli jalkapalloilun Ranskassa, jossa hän vietti suurimman osan urastaan. Diatta pelasi muun muassa uransa alussa Toulousen reservijoukkueessa, josta hän myöhemmin nousi edustukseen kaudella 1998-1999. Diatta kävi hetkellisesti myös Marseillessa, mutta ei pelannut otteluakaan ja siirtyi Stade Rennaisiin vuonna 1999. Hän pelasi joukkueessa yhteensä viisi kautta pelaten 129 sarjaottelua. Diatta pelasi myös muutaman kauden Lyonissa, jossa hän voitti Ranskan mestaruuden kahdesti (2005 ja 2006).
Diatta siirtyi pois Ranskasta vuonna 2007, siirryttyään Turkin superliigaan Beşiktaşiin kaudeksi 2007-2008. Sittemmin hän siirtyi Newcastlen kautta Hamilton Academicaliin, jossa hän ei saanut peliaikaa lainkaan. Tämän myötä Diatta siirtyi huhtikuussa 2009 Qatariin Al-Ahli Dohaan.
Maajoukkueura.
Diatta pelasi Senegalin maajoukkueessa vuosina 2000-2008 yhteensä 70 maaottelua. Hän edusti maataan muun muassa vuoden 2002 MM-kisoissa.
Jin Xing

Jin Xing (; s. 13. elokuuta 1967 Shenyang, Liaoning, Kiina) on kiinalainen koreografi ja tanssija, joka edustaa nykytanssia.
Jin on transsukupuolinen ja Kiinan armeijan entinen upseeri. Hänet määriteltiin syntymässä pojaksi ja aloitti tanssiuransa 9-vuotiaana Kiinan armeijan tanssikoulussa. Hän on noussut Kiinan nykytanssin huipulle ja johtaa Kiinan ensimmäistä itsenäistä tanssiryhmää, joka on ollut koossa kymmenen vuotta. Hänen teoksena "Shanghai Beauty" sai Suomen-ensi-iltansa Kuopio tanssii ja soi -tapahtumassa 2010. Jin esiintyy tanssiryhmineen enimmäkseen ulkomailla ja saa rahat ryhmälle omalla työllään, näyttelemällä, esiintymällä televisiossa ja kirjoittamallaan kirjalla. Valtio ei tue ryhmää.
Jin sai koulutuksen armeijassa tanssijaksi. Hän kävi 1990-luvun puolivälissä läpi transprosessin. Hän on opiskellut tanssia New Yorkissa, jossa hän tutustui Reijo Kelaan.
Jin on naimisissa saksalaisen miehen kanssa, ja heillä on kolme adoptoitua lasta.
Informaatio- ja viestintäministeriö (Etelä-Korea)

Informaatio- ja viestintäministeriö () on Etelä-Korean hallituksen ministeriö. Sen päämaja sijaitsee Jongno-gussa, Soulissa. Nykyinen, vuonna 2006 aloittanut ministeri on Rho Jun-hyong.
Ministeriöön kuuluu alaorganisaatioita, kuten National Internet Development Agency of Korea (한국인터넷진흥원, NIDA), joka hallinnoi Etelä-Korean IPv4/IPv6-osoitealueita ja niihin liittyvää whois-tietoa, Etelä-Korean autonomista järjestelmää sekä .kr-verkkotunnusta. NIDA perustettiin vuonna 2004.
Rheinmetall YAK

Rheinmetall YAK () on saksalainen raskaasti panssaroitu sotilaskäyttöön tarkoitettu kuljetusajoneuvo. Ajoneuvoa valmistaa Rheinmetall Landsysteme AG ja se perustuu sveitsiläisen MOWAGin valmistamaan MOWAG Duro -runkoon. Saksan armeija käyttää Rheinmetall YAKia sotilaspoliisien ja pomminpurkuryhmien ajoneuvona sekä ambulanssina. Ajoneuvo on aseistettu joko MG3-konekiväärillä tai Heckler &amp; Koch GMG -kranaattikonekiväärillä.
Mungo ESK

Mungo ESK () on saksalainen raskaasti panssaroitu sotilaskäyttöön tarkoitettu kuljetusajoneuvo. Mungo ESK painaa ainoastaan 5 300 kiloa ja se on suunniteltu ilmakuljetettavaksi erikois- ja maahanlaskujoukkojen mukana. 
Mungo ESK perustuu Multicar M30/FUMO runkoon ja sitä valmistaa Krauss-Maffei Wegmann sekä Rheinmetall. Saksan armeija on tilannut 396 ajoneuvon sarjan valmistajalta, jonka toimitus alkoi vuonna 2005. Lisäksi ajoneuvosta on rakennettu prototyyppi, joka on suunniteltu ABC-aseiden tuhojen torjuntaan.
Jacques Chaban-Delmas

Jacques Chaban-Delmas (7. maaliskuuta 1915 Pariisi, Ranska – 10. marraskuuta 2000 Pariisi, Ranska) oli ranskalainen gaullistipoliitikko. Hän toimi Ranskan pääministerinä vuosina 1969–1972, jolloin Ranskan presidentin virkaa hoiti Georges Pompidou. 
Jacques Chaban-Delmas syntyi nimellä Jacques Delmas. Ranskan vastarintaliikkeessä hänet tunnettiin nimellä "Chaban"; toisen maailmansodan jälkeen hän muutti virallisesti nimensä Chaban-Delmasiksi. Vastarintaliikkeen prikaatikenraalina hän otti osaa Pariisin kansannousuun elokuussa 1944. Hän oli nuorin Ranskan kenraali sitten Napoleon I:n ajan.
Nuoruudessaan Chaban-Delmas oli radikaalipuolueen jäsen, mutta liittyi neljättä tasavaltaa vastustavaan gaullistipuolueeseen (RPF). Hän oli Ranskan liikenneministeri vuosina 1954–1955, puolustusministeri vuosina 1957–1958 ja kansalliskokouksen puhemies vuosina 1958–1969, 1978–1981 sekä 1986–1988. Lisäksi hän toimi Bordeaux’n pormestarina kahdeksan kautta vuosina 1947–1995.
Vuoden 1974 presidentinvaaleissa Chaban-Delmas oli gaullistipuolueen presidenttiehdokas ja sijoittui ensimmäisellä äänestyskierroksella kolmanneksi saatuaan 15,1 % äänistä. Tämä johtui pitkälti siitä, että useat gaullistipoliitikot, kuten Jacques Chirac, tukivat virallisesti toista ehdokasta Valéry Giscard d’Estaingiä, joka tulikin lopulta valituksi Ranskan presidentiksi.
Chaban-Delmas pelasi tennistä ja rugbyä ja voitti tenniksen nelinpelin seniorimestaruuden vuonna 1970.
Habib Beye

Habib Frederic Beye (s. 19. lokakuuta 1977 Suresnes) on ranskalais-senegalilainen jalkapalloilija. Beye oli pelipaikaltaan puolustaja ja pelasi Ranskan ja Englannin pääsarjoissa sekä Senegalin maajoukkueessa.
Ura.
Ranskassa syntynyt Beye pelasi kaudella 1997–1998 Paris Saint-Germainin reservijoukkueessa, josta hän siirtyi yhden kauden jälkeen Strasbourgiin. Beye pelasi joukkueessa viiden kauden ajan ja voitti vuonna 2001 Ranskan cupin. Kesällä 2003 Beye siirtyi Marseilleen, jossa hän pelasi neljän ja puolen kauden ajan ja voitti UEFA Intertoto Cupin vuonna 2005. Marseillessa joukkueen kannattajat äänestivät Beyen vuoden pelaajaksi kaudella 2005–2006. Hän pelasi kahden viimeisen kauden ajan joukkueen kapteenina ennen siirtymistään Englantiin.
Beye siirtyi elokuussa 2007 Newcastleen kolmen miljoonan euron siirtosummalla. Hän allekirjoitti kolmen vuoden sopimuksen mutta siirtyi kahden kauden jälkeen Aston Villaan jouduttuaan valmennuksen kanssa ongelmiin. Beye päätti pelaajauransa Doncaster Roversin joukkueessa vuonna 2012.
Maajoukkueura.
Beye pelasi Senegalin maajoukkueessa vuosina 2001–2008 yhteensä 44 maaottelua. Hän edusti maataan MM-kisoissa 2002, jossa Senegal selvisi puolivälieriin.
AGF (panssariauto)

AGF () on saksalainen Rheinmetallin valmistama panssariauto. Auto perustuu siviilikäytössä olevaan Mercedes-Benz G-sarjan maastoautoon. Ajoneuvoa on tuotettu 21 kappaleen sarja Saksan armeijan erikoisyksiköiden käyttöön. Lisäksi Sveitsin armeija käyttää AGF:ää tiedusteluajoneuvona.
AGF on aseistettu joko M2-konekiväärillä tai Heckler &amp; Koch GMG kranaattikonekiväärillä. AGF:stä käytetään myös afrikkalaisen kissapedon mukaan nimeä Serval ().
Pape Thiaw

Pape Bouna Thiaw (s. 5. helmikuuta 1981 Dakar) on senegalilainen jalkapalloilija.
Ura.
Thiaw aloitteli jalkapalloilun kotimaassaan Senegalissa Yégon riveissä. Sittemmin siirryttyään pelaamaan Eurooppaan vuonna 1998 hän on kiertänyt useita eurooppalaisia seuroja pelaten muun muassa Ranskassa, Sveitsissä, Venäjällä ja Espanjassa.
Maajoukkueura.
Thiaw pelasi Senegalin maajoukkueessa vuosina 2001-2003 yhteensä 16 maaottelua. Hän edusti maataan muun muassa vuoden 2002 MM-kisoissa, jossa Senegal pääsi aina puolivälieriin asti.
Lähiulkomaa

 
Lähiulkomaa (ven. ближнее зарубежье, "bližneje zarubežje") on venäläinen poliittinen termi, jolla tarkoitetaan Neuvostoliiton hajoamisen jälkeen syntyneitä valtioita. Monet venäläiset käyttivät termiä Neuvostoliiton hajotessa 1991. Juuri itsenäisiksi julistautuneiden valtioiden johtajat eivät pitäneet siitä, sillä termi kyseenalaisti niiden itsenäisyyden.
Venäjän presidentti Vladimir Putinin mukaan ”lähiulkomaat” ovatkin Venäjän vaikutusaluetta ja strategisesti tärkeitä. Lähiulkomaille yhteisiä piirteitä ovat Itsenäisten valtioiden yhteisöön kuuluminen sekä venäläisen kulttuurin omaksuminen.
Stéphane Lannoy

Stéphane Laurent Lannoy (s. 18. syyskuuta 1969 Boulogne-sur-Mer, Ranska) on ranskalainen jalkapalloerotuomari. Hänestä tuli kansainvälinen erotuomari vuonna 2006.
Lannoy on tuominnut otteluita seurajoukkuetasolla Ranskan pääsarjan lisäksi UEFA Cupissa ja Mestarien liigassa. Hän on myös tuominnut maajoukkuetasolla arvokilpailuissa vuoden 2008 kesäolympialaisissa, vuoden 2010 MM-kilpailuissa ja vuoden 2012 EM-kilpailuissa
David Sanborn

David William Sanborn (30. heinäkuuta 1945 Tampa, Florida, Yhdysvallat – 12. toukokuuta 2024) oli yhdysvaltalainen alttosaksofonisti. Hän työskenteli monenlaisen musiikin parissa, ja hänen soolotuotantonsa on tyypillisesti jazzin, instrumentaalisen popin ja rhythm and bluesin sekoittamista. Sanborn soitti saksofonia lukioikäisestä asti ja ensimmäisen sooloalbuminsa "Taking Off" hän julkaisi vuonna 1975.
Sanborn vieraili yhtyeineen Pori Jazz -festivaaleilla vuosina 1990 ja 1999.
Ravshan Ermatov

Ravshan Sayfiddinovich Ermatov (, s. 9. elokuuta 1977 Taškent) on uzbekistanilainen jalkapalloerotuomari. Hänestä tuli kansainvälinen erotuomari vuonna 2003.
Ermatov oli tuomitsemassa vuoden 2007 alle 20-vuotiaiden MM-kilpailuja. Hänet on nimetty vuosina 2008 ja 2009 Aasian parhaaksi erotuomariksi. Hän tuomitsi vuoden 2008 seurajoukkueiden MM-kilpailuiden loppuottelun, jossa kohtasivat Manchester United ja LDU Quito.
Hänet valittiin tuomitsemaan myös vuoden 2010 MM-kilpailuihin, jossa hän sai kunnian toimia Etelä-Afrikan ja Meksikon välisessä avausottelussa erotuomarina, ja vuoden 2014 MM-kilpailuihin.
Yūichi Nishimura

Yūichi Nishimura (, s. 17. huhtikuuta 1972 Tokio, Japani) on japanilainen jalkapalloerotuomari. Hänestä tuli kansainvälinen erotuomari vuonna 2004.
Nishimura on tuominnut otteluita arvokilpailuissa vuonna 2007 alle 17-vuotiaiden MM-kilpailuissa ja vuonna 2008 Afrikan-mestaruuskilpailuissa, joista jälkimmäisessä hän oli ainoa aasialainen erotuomari.
Hänet nimettiin 29 erotuomarin joukkoon tuomitsemaan vuoden 2010 MM-kilpailuihin. Nishimura antoi turnauksen ensimmäinen punaisen kortin uruguaylaispelaaja Nicolás Lodeirolle, jota hän oli jo aikaisemmin ottelun aikana varoittanut keltaisella kortilla.
.kz

.kz on Kazakstanin Internet-maatunnus, jonka hallinnoinnista vastaa "Association of IT Companies of Kazakhstan". Tunnukselle ei ole rekisteröintirajoituksia lukuun ottamatta eräitä kolmannen asteen tunnuksia. Tunnus otettiin käyttöön 1994.
.la

.la on Laosin Internet-maatunnus, jota ylläpitää "LA Names Corporation" ja sponsoroi "Lao National Internet Committee". Tunnukselle ei ole reskiteröintirajoituksia lukuun ottamatta eräitä nimen perusteella "premium domaineiksi" rajoitettuja tunnuksia. Tunnus otettiin käyttöön 1996. Suomenkielinen domain hack www.ruoka.la ohjautuu Ruokala.netin sivuille.
Viktor Kassai

Viktor Kassai (s. 10. syyskuuta 1975 Tatabánya, Unkari) on unkarilainen jalkapalloerotuomari. Hänestä tuli kansainvälinen erotuomari vuonna 2003.
Ensimmäisen kerran arvokilpailuissa Kassai tuomitsi vuonna 2007 alle 20-vuotiaiden MM-kilpailuissa. Hän toimi myös vuoden 2008 EM-kilpailuissa muutamissa otteluissa neljäntenä avustavana tuomarina. 
Hänet valittiin 29 erotuomarin joukkoon tuomitsemaan vuoden 2010 MM-kilpailuihin. Kilpailuissa hän tuomitsi ensimmäisen ottelunsa 15. kesäkuuta 2010 Brasilian ja Pohjois-Korean välillä. Kassai tuomitsi myös MM-kilpailujen 2010 karsintaottelun Suomen ja Saksan välillä vuonna 2008. Hän tuomitsee myös vuoden 2012 EM-kilpailuissa
Carl Medjani

Carl Medjani (; s. 15. toukokuuta 1985 Lyon, Ranska) on algerialainen jalkapalloilija. Puolustajana pelaava Medjani edustaa Turkin Superliigassa pelaavaa Trabzonsporia.
Ura.
Medjani aloitteli jalkapallon Saint-Étiennen junioreissa, josta hän siirtyi ensimmäiseen ammattilaisseuraan Liverpooliin elokuussa 2003. Medjani ei kuitenkaan onnistunut saamaan peliaikaa ja hänet lainattiin ensimmäisen kauden jälkeen takaisin Ranskaan. Medjani vietti kaksi seuraavaa kautta lainalla Lorientissa ja Metzissa.
Lopulta Medjani siirtyi pysyvästi Ranskaan siirryttyään Lorientiin kaudella 2006-2007. Hän ei kuitenkaan saanut peliaikaa ja siirtyi kesken kauden lainalle Ajaccioon, jossa Medjani nousi avauskokoonpanoon. Kesällä 2008 hän allekirjoitti kolmivuotisen sopimuksen Ajaccion kanssa.
31. tammikuuta 2013 Medjani siirtyi Ranskan toiseksi korkeimmalla sarjatasolla pelanneeseen Monacoon. Monaco nousi pääsarjaan kaudeksi 2013–2014. Kesän aikana Monaco hankki puolustukseensa Eric Abidalin ja Ricardo Carvalhon. Medjanin peliaika olisi jäänyt tulevalla kaudella vähäiseksi ja ranskalainen siirtyi lainalle Olympiakosiin. Tammikuun alussa 2014 Medjani palasi Ranskaan ja teki kevään mittaisen lainasopimuksen Valenciennesin kanssa. 
Elokuussa 2014 Medjani allekirjoitti kolmen vuoden sopimuksen Trabzonsporin kanssa.
Maajoukkueura.
Medjani edusti Ranskaa nuorten maajoukkueissa ja toimi muun muassa alle 21-vuotiaiden kapteenina. Aikuisten tasolla Medjani kuitenkin päätti edustaa isänsä synnyinmaata Algeriaa. Ensimmäisen maaottelunsa hän pelasi 2010 MM-kisojen jälkeen 12. elokuuta 2010 harjoitusottelussa Gabonia vastaan.
MM-kisat 2010.
Medjani valittiin vuoden 2010 MM-kisoihin. Hän ei kuitenkaan pelannut kisoissa otteluakaan.
Afrikan-mestaruuskisat 2013.
Medjani pelasi ensimmäiset arvokisansa vuoden 2013 Afrikan-mestaruuskisoissa oltuaan mukana vain avausottelussa Tunisiaa vastaan. Algerian kisat päättyivät alkulohkoon.
MM-kisat 2014.
Medjani valittiin 2014 MM-kisoihin. Hän pelasi maansa kaikki kolme alkulohkon ottelua. Algerian kisat päättyivät neljännesvälieriin.
Yksityiselämä.
Medjani syntyi Ranskassa algerialaiselle isälle ja ranskalaiselle äidille. Hänen isänsä nimesi poikansa suosikkiurheilijansa Carl Lewisin mukaan.
Maanosaliittojen cup 2005

Maanosaliittojen cup 2005 pelattiin Saksassa 15.–29. kesäkuuta. Se oli vuoden 2006 jalkapallon MM-kilpailuiden esiturnaus.
Tulokset.
"Otteluiden alkamisajat Etelä-Afrikan aikaa (UTC+2)."
Maalintekijät.
5 maalia:
4 maalia:
3 maalia:
2 maalia:
1 maali:
Edith (julkaisuhanke)

Edith – suomalaisen kirjallisuuden kriittiset editiot on Suomalaisen Kirjallisuuden Seuran tutkimus- ja julkaisuyksikkö, joka laatii kriittisiä editioita suomalaisen kirjallisuuden klassikoista.
Hanke käynnistyi vuonna 2006. Hankkeen ensimmäinen julkaisu on Aleksis Kiven "Nummisuutarit", joka ilmestyi lokakuussa 2010 painettuna kirjana ja lokakuussa 2011 digitaalisena verkkojulkaisuna. Sen toimituskuntaan ovat kuuluneet professori Jyrki Nummi, erikoistutkija Petri Lauerma sekä Edithin toimituspäällikkö Sakari Katajamäki ja tutkija Ossi Kokko. Teokset julkaistaan sekä painotuotteina että verkkojulkaisuina. 
Edith-yksikössä toimitettavien kriittisten laitosten aineistojen koodauksessa noudatetaan kansainvälistä XML-standardia Text Encoding Initiative (TEI P5).
Hanketta ovat rahoittaneet opetus- ja kulttuuriministeriö sekä Alfred Kordelinin yleinen edistys- ja sivistysrahasto, Ella ja Georg Ehrnroothin säätiö, Jenny ja Antti Wihurin rahasto, Koneen Säätiö, Suomalais-Norjalainen kulttuurirahasto, Suomen Kulttuurirahasto ja WSOY:n Kirjallisuussäätiö.
Bekkestuan silta

Bekkestuan silta on Bekkestuassa, Norjassa sijaitseva silta, jota pitkin Gamle Ringeriksvei kulkee paikallisjunaradan Kolsåsin radan yli. Nykyinen betonisilta on vuodelta 1924. 
Samalla paikalla on ollut silta 1700-luvulta asti. Se kulki aikanaan puron yli. Puro on nyttemmin ohjattu tunneliin rautatien alle. Silta on rakennettu uudelleen vuosina 1983 ja 1997.
Nykyinen silta on betoninen ja se edustaa tyyliltään funktionalismia. Siinä on jalkakäytävä, ajorata ja lasipaneelit. Siltaa koristavat taiteilija Nina Sundbyen vuonna 1997 veistämät "Smågardistene"-veistokset, jotka esittävät kahdeksaa soittavaa lasta. Poikien instrumentteina ovat tuuba, trumpetti, rumpu ja pasuuna, tyttöjen taas klarinetti, huilu, symbaalit ja marssikeppi. Lahjoittajina toimivat muun muassa yksityishenkilöt, Bærumin kunta ja paikalliset yhdistykset.
Ivan Nikititš Hovanski

Ivan Nikititš Hovanski (, syntymäaika tuntematon, kuoli 1675) oli venäläinen ruhtinas ja pajari.
Ivan Hovanski mainitaan pöytäpalvelijana vuonna 1625. Vuosina 1628–1629 hän toimi sotaväen päällikkönä Tulassa, vuonna 1634 voivodina Borovskissa ja vuosina 1635–1637 jälleen Tulassa, jossa hänen tehtävänään oli suojella Venäjän rajoja krimintataarien ja nogaiden hyökkäyksiltä.
Tsaari Aleksei Mihailovitšin noustua valtaan vuonna 1645 Hovanski lähetettiin Možaiskiin ja Vjazmaan ottamaan väestöltä uskollisuudenvalaa, mutta jo samana vuonna hänet karkotettiin Siperiaan. Vuonna 1649 tsaari määräsi Hovanskin palaamaan Moskovaan, jossa hänet nimitettiin pajariksi.
Vuonna 1650 Hovanski lähetettiin tukahduttamaan Novgorodin ja Pihkovan kapinoita. Hutynin luostarista käsin hänen onnistui suostutella novgorodilaiset luopumaan kapinasta. Tsaari oli tyytymätön Hovanskin hitauteen, mutta silloinen Novgorodin metropoliitta Nikon puolusti Hovanskia väittäen itse kehottaneensa tätä varovaisuuteen. Novgorodista Hovanski lähti Pihkovaan. Hänellä oli mukanaan liian vähän joukkoja kaupungin valloittamiseksi, mutta tämäkin kapina saatiin päättymään voimaa käyttämättä. Palkkioksi toimistaan Hovanski sai kullalla koristetun samettiturkin, maljan ja palkanlisäyksen.
Maaliskuussa 1652 Hovanski lähetettiin Nikonin kanssa Solovetskin luostariin hakemaan metropoliitta Filippin pyhäinjäännöksiä. Hovanski oli matkaan tyytymätön ja valitti, että Nikon oli näännyttänyt hänet rukoilullaan.
Vuonna 1654 Hovanski oli mukana Aleksei Mihailovitšin seurueessa puolalaisia vastaan tehdyllä sotaretkellä. Hän osallistui Smolenskin valloitukseen ja jäi tsaarin lähdettyä kaupungin voivodiksi. Vuonna 1660 hän löi puolalaiset Maltšin lähellä.
Ivan Nikititš Hovanski oli tsaari Mihail Fjodorovitšin pajarin Ivan Andrejevitš Hovanskin veljenpoika ja Ivan Andrejevitš Tararuin serkku. Hänen poikansa Ivan Ivanovitš (Bolšoi) oli tunnettu Pietari I:n uudistusten vastustaja.
Juri Bulgakov-Golitsyn

Ruhtinas Juri Mihailovitš Bulgakov-Golitsyn (, k. 1561, Pihkova) oli Pihkovan namestnik ja Suuren Novgorodin maaherra. 
Perhe.
Hän oli voivodi, ruhtinas Mihail Bulgakovin poika, joka sai kutsumanimen Golitsa. Golitsynin-sukunimi perustuu Mihail Bulgakovin kutsumanimeen. Ruhtinas Juri Mihailovitš allekirjoitti sukunimensä kahdella eri tavalla: Bulgakov tai Bulgakov-Golitsyn. Hän sai kaksi poikaa, Vasilin ja Ivanin.
Ura.
Bulgakov-Golitsyn aloitti virkailijana vuonna vuonna 1525, mutta tuntemattomasta syystä hän joutui luopumaan tehtävästään vuonna 1530. 
Vuonna 1531 hänet lähetettiin Moskovan suuriruhtinaskunnan edustajana tapaamaan Unkarin ja Böömin kuningas Ferdinand I:tä. Tapaamisen tarkoituksena oli lujittaa Moskovan ja Unkarin välisiä suhteita.
Bulgakov-Golitsyn korotettiin pajariksi ja pajariduuman jäseneksi vuonna 1540. Moskovan ruhtinas Iivana IV oli tuolloin seitsemän-vuotias ja ruhtinas Belsky vaikutti Bulgakov-Golitsynin korottamiseksi pajarin arvoon. 
Bulgakov-Golitsyn lähetettiin Moskovasta Pahkrajoen luo puolustamaan Moskovaa Krimin kaanikunnan hyökkäystä vastaan. Kaani Salgi-Girey johti kaanikunnan hyökkäystä.
Tsaari Iivana Julma lähetti hänet Volgaa pitkin kohti Kazanin kaupunkia vuonna 1549. Tsaarin määräyksestä hän rakennutti Sviyazhskin linnoituksen vuonna 1550. Bulgakov-Golitsyn sai tsaarilta määräyksen markustaa Kazaniin ja istuttaa Shikh-Aley uudeksi hallitsijaksi. Hän osallistui Kazanin piiritykseen vuonna 1552 ja oli merkittävässä asemassa kaupungin valtaamisessa. Golitsyn-Bulgakovin rykmentti osallistui Kazanin kaupungin miehitykseen vuosina 1554-1555. 
Hän toimi suurlähettiläänä Unkarissa vuodesta 1551. Hänet nimitettiin Pihkovan kuvernööriksi vuonna 1557. Bulgakov-Golitsyn nimitettiin Novgorodin maaherraksi vuonna 1560.
Vassian Kosoi

Vassian Patrikejev () eli Vassian Kosoi (Вассиан Косой), maalliselta nimeltään "ruhtinas Vasili Ivanovitš Patrikejev" (s. 1470, k. vuosien 1531 ja 1545 välillä) oli merkittävä venäläinen kirkonmies ja poliitikko. Han oli yksi pajaripuolueen johtajista. Vuonna 1499 hän joutui hallitsija Iivana III:n epäsuosioon vastustettuaan yhdessä munkin ja raamatunkääntäjän Maksim Grekin kanssa tämän avioeroa kreikkalaisesta Sofia Palaiologosista, ja hänet suljettiin Kirillo-Belozerskin luostariin, jossa hän kuoli nopeasti.
Vassianin isä oli ruhtinas Ivan Jurjevitš, joka oli ruhtinas Juri Patrikejevitšin nuorempi poika. Kosoi tarkoittaa kierosilmäisyyttä.
René Pleimelding

René Pleimelding (13. helmikuuta 1925 – 1998) oli ranskalainen jalkapalloilija. 
Pleimelding edusti pelaajaurallaan FC Nancya ja Toulousea, jonka lisäksi hän pelasi Ranskan jalkapallomaajoukkueessa ottelun. Hänen poikansa, Pierre Pleimelding ja Gérard Pleimelding ovat myös entisiä jalkapalloilijoita.
Bekkestua

Bekkestua on Bærumissa, Norjassa sijaitseva kylä. Se on alueensa toiseksi nopeimmin kasvava kylä Sandvikan jälkeen. Bekkestuassa on pieniä ravintoloita, ostoskeskuksia, oma kirjasto sekä poliisi- ja paloasema.
Stabæk IF:n kotikenttänä monen vuoden ajan toiminut Narrerudin stadion on kävelymatkan päässä Bekkestuasta.
Konsta Pöyliö

Konsta Pöyliö (s. 2001) on suomalainen lapsinäyttelijä. Konsta on kotoisin Kemijärven Kallaanvaarasta, missä asuu edelleen perheen nuorimpana lapsena.
Ura.
Hän esiintyi vuoden 2010 elokuvassa "Havukka-ahon ajattelija," jossa on Konsta Pylkkästä ihailevan Pikku-Niken roolissa. Elokuva sai pohjoisessa suuren suosion ja rikkoi katsojaennätyksiä eri puolilla Kainuuta.
Konsta Pöyliö esitti "Taivaan tulet" TV-sarjassa Toivon roolia sarjan toisella ja kolmannella kaudella. Hän esiintyi myös vuonna 2013 ja 2014 perinteikkäässä Off-hyttyskarkotteen mainoksessa.
Kaunis Nainen Futis

Kaunis Nainen Futis (KNF) oli helsinkiläinen jalkapalloseura.
Seura perustettiin joulukuussa 1981 naisjalkapalloilun erikoisseuraksi. Pääsponsoriksi ryhtyi Kaunis Nainen -kosmetiikkaketju, mistä tulee myös seuran nimi. KNF nousi naisten SM-sarjaan heti ensimmäisellä kaudellaan 1982 ja kaudella 1984 se voitti jo SM-hopeaa. Vuotta myöhemmin KNF vei mestaruuden ja kausilla 1986 ja 1987 se sai jälleen hopeaa.
Seuran päätukija vetäytyi kauden 1987 jälkeen ja KNF joutui luopumaan lopettamaan toimintansa. KNF:n sarjapaikka ja pelaajat siirtyivät Pallo-Poikien alaisuuteen ja se osallistui SM-sarjaan nimellä "PP-Futis". PP-Futis voitti mestaruuden 1989, minkä jälkeen sarjapaikka siirtyi usean seuran yhteenliittymänä syntyneelle Helsinki Unitedille. United voitti naisten mestaruuden ja cupin 1990, mutta kaatui taloudellisiin vaikeuksiin ja joutui lopulta luopumaan kokonaan sarjasta.
.mg

.mg on Madagaskarin Internet-maatunnus, jota ylläpitää NIC Madagascar. Tunnus otettiin käyttöön 1995. Se on rajoitettu yrityksille ja organisaatioille.
.mh

.mh on Marshallinsaarten Internet-maatunnus, jonka rekisteröinnistä vastaa "Internet Connect Inc." ja sponsoroinnista "Cabinet Office of the Marshall Islands". Tunnus ei ole ollut kuitenkaan rekisteröitävissä vuodesta 2021 lähtien, ja rekisteröintisivu on päivitetty viimeksi 1997. Tunnus otettiin käyttöön vuonna 1996.
Laukaan vaakuna

Laukaan vaakuna on Laukaan kunnan tunnus. Sen aihe viittaa kunnan runsaisiin havumetsiin ja sijaintiin Suomen sydämessä.
Vaakunan selitys on ”hopeakentässä punainen sydän, josta kasvaa kolmihaarainen vihreä havunoksa.” Vaakunan on suunnitellut Olof Eriksson, ja Laukaan kunnanvaltuusto hyväksyi sen kokouksessaan 6. kesäkuuta 1955. Sisäasiainministeriö vahvisti vaakunan käyttöön 5. syyskuuta samana vuonna.
Sotelma

Sotelma ("Société des télécommunications du Mali") on malilainen tietoliikenneyhtiö. Sen pääkonttori sijaitsee maan pääkaupungissa Bamakossa. Yhtiö vastaa paikallisesta ja kansainvälisestä lanka- ja matkapuhelinverkosta sekä Internet-yhteyksistä. Sotelman tavaramerkki on Malitel.
Sotelma on perustettu vuonna 1989, jolloin maan kansallinen ja kansainvälinen tietoliikenne erotettiin postilaitoksesta. Valtion omistama yhtiö yksityistettiin vuonna 2009, jolloin 51 % sen osakkeista myytiin marokkolaiselle Maroc Télécomille. Nykyään Sotelma/Malitelilla on yli kymmenen miljoonaa asiakasta. Sen kilpailija on ranskalaisomisteinen matkapuhelinoperaattori Orange Mali.
LAPV Enok

LAPV Enok () on saksalainen Mercedes-Benzin valmistama panssariauto. Auto perustuu AGF-panssariauton tapaan siviilikäytössä olevaan Mercedes-Benz G-sarjan maastoautoon, ja se on suunniteltu pääsääntöisesti Saksan armeijan käyttöön.
LAPV Enok on varustettu Nato Stanag -standardin STANAG 4569 -luokan kaksi panssaroinnilla, joka suojelee miehistöä miinoilta ja kivääritulelta. Ajoneuvo on suunniteltu käytettäväksi erityisesti vaikeissa maasto- ja sääolosuhteissa. Ensimmäinen 247 ajoneuvon sarja toimitettiin Saksan armeijalle vuosina 2008–2013.
Valtionlaitosten LAPV:t.
Suomen poliisi hankki 2018–19 aikana 15 kappaletta Mercedes-Benz G280 CDI LAPV 5.4 -ajoneuvoja.
Tekniset tiedot.
Lokakuussa 2021 Mercedes-Benz julkisti uuden sukupolven LAPV:n.
.mm

.mm on Myanmarin Internet-maatunnus. ISO 3166-1 -standardin mukaan maakoodin olisi pitänyt olla BU (Burma), mutta .bu-tunnusta ei ole koskaan otettu käyttöön. Tunnus otettiin käyttöön 1997. Rekisteröintitavasta ja -rajoituksista ei ole tietoa. Tunnusta sponsoroi "Ministry of Communications, Posts &amp; Telegraphs".
.mo

.mo on Macaon Internet-maatunnus, jota ylläpitää "MONIC" ja sponsoroi Macaon yliopisto, joka oli vastuussa maatunnuksen rekisteröinnistä ja ylläpidosta vuosina 1992–2011. Toisen tason tunnukset ovat saatavilla henkilöille, jotka ovat rekisteröineet saman nimisen verkkotunnuksen kolmannelle tasolle. Tunnus on rajoitettu macaolaisille yrityksille ja organisaatioille. Tunnus otettiin käyttöön 1996.
Viitakastikka

Viitakastikka ("Calamagrostis canescens") on monivuotinen, isokokoinen kastikoiden sukuun kuuluva heinä. Sen korsi on 4–7-nivelinen. Lehdet ovat päältä karvaiset ja kieleke on 3–5 mm pitkä. Kaleet ovat 4 mm pitkiä ja karvat melkein kaleiden pituisia. Ponnet ovat violetteja ja avautuvia.
Viitakastikka voi risteytyä luhtakastikan ("C. neglecta") kanssa. 
Elinympäristö ja levinneisyys.
Viitakastikka kasvaa monenlaisilla kosteilla paikoilla. Kasvustot ovat usein laajoja. 
Viitakastikka on yleinen Suomen etelä- ja keskiosissa, Pohjois-Lapissa se kasvaa vain harvakseltaan.
Macaon yliopisto

Macaon yliopisto (, , ; lyh. UM tai UMAC) on Macaon ensimmäinen ja suurin yliopisto. Se on perustettu vuonna 1981. Se tunnettiin aiemmin nimellä "Itä-Aasian yliopisto" (, , ) ja uudelleennimettiin Macaon yliopistoksi 1991. Yliopistossa on vuonna 2025 yli 130 koulutusohjelmaa ja 16 800 opiskelijaa. Englanti on pääasiallinen opetuskieli, jonkin verran opetusta on myös kiinaksi, portugaliksi ja japaniksi. Vuonna 2025 yliopiston kansleri on Sam Hou Fai ja rehtori Yonghua Song.
Kampusalue Taipa-saarella laajentui huomattavasti alueen kehittyessä Macaon irrottautuessa Portugalista vuonna 1999. Opiskelijoiden määrä kasvoi muutamasta sadasta viiteen tuhanteen. Myös paikallisten opiskelijoiden määrä muuttui suhteessa 39 prosentista 80 prosenttiin. Vuonna 2013 avautui yliopiston uusi kampusalue Manner-Kiinan Zhuhain kaupunkiin kuuluvalle Hengqinin saarelle. Vaikka kampus ei sijaitse Macaon alueella, sieltä on suora tunneliyhteys Macaoon, eikä välillä ole rajatarkastuksia. Kiinan kansankongressin päätöksellä kampusalue on Macaon hallinnon alainen ja siellä vallitsevat Macaon lait.
Ron Williamson

Ronald "Ron" Keith Williamson (3. helmikuuta 1953 Ada, Oklahoma – 4. joulukuuta 2004) oli yhdysvaltalainen minor league -baseballpelaaja (sieppari/syöttäjä). Hänet tuomittiin vuonna 1988 Oklahomassa kuolemaan Debra Sue "Debbie" Carterin raiskauksesta ja murhasta. Dennis Fritz tuomittiin samasta tapauksesta elinkautiseen. Molemmat tuomitut vapautettiin 15. huhtikuuta 1999, kun DNA-todiste oli osoittanut heidät syyttömiksi. Tapaus oli aiheena John Grishamin ensimmäisessä tietokirjassa ("The Innocent Man: Murder and Injustice in a Small Town", 2006).
Baseballuransa päätyttyä Williamson kärsi päihde- ja mielenterveysongelmista. Hän asui äitinsä luona. 8. joulukuuta 1982 kuolleena löydetty Debbie Carter työskenteli Coachlightissa, adalaisessa baarissa, jossa Williamson usein vieraili. 
Williamson kuoli kirroosiin hoitokodissa joulukuussa 2004. 
DNA:n perusteella Carterin todelliseksi surmaajaksi vahvistui Glen Gore, adalainen mies, joka oli aikoinaan todistanut sekä Williamsonia että Fritziä vastaan. Gore oli viimeinen Carterin seurassa nähty henkilö. Hänen oli myös havaittu riitelevän uhrin kanssa tämän kuolinyönä. 24. kesäkuuta 2003 Gore tuomittiin murhasta. Alun perin hän sai kuolemantuomion, mutta päätös peruttiin elokuussa 2005. Toisessa oikeudenkäynnissä tuomioksi tuli 21. kesäkuuta 2006 elinkautinen vankeus ilman armahdusmahdollisuutta. Tämä oli lain vaatimaa, kun tuomiosta vallitsi oikeudessa erimielisyys.
Korpikastikka

Korpikastikka ("Calamagrostis phragmitoides") on monivuotinen, isokokoinen kastikoiden sukuun kuuluva heinä. Sen korsi on 4–7-nivelinen ja usein tyvestä haarova. Kieleke on 5–10 mm pitkä ja risainen. Kaleet ovat 5–6 mm pitkiä ja karvat melkein kaleiden pituisia. Ponnet ovat keltaisia ja avautumattomia.
Elinympäristö ja levinneisyys.
Korpikastikka kasvaa monenlaisilla kosteilla paikoilla. Kasvustot ovat usein tiheitä.
Korpikastikka on yleinen koko Suomessa.
Liivinmaan riimikronikka

Liivinmaan riimikronikka ("Liulandische Reimchronik") on nimettömän kronikoitsijan kirjoittama kronikka, joka kertoo saksalaisten ristiretkeläisten toiminnasta Baltiassa vuosina 1180–1290. Kirja kirjoitettiin keskiyläsaksan kielellä. Kronikka käsittää 12 017 riimiteltyä säkeistöä. Erotukseksi Liivinmaan nuoremmasta riimikronikasta teoksesta käytetään joskus nimitystä Liivinmaan vanhempi riimikronikka.
Kirjoittaja.
Kronikan kirjoittajan henkilöllisyydestä ei ole tietoa. Yhdessä löydetyssä käsikirjoituksessa mainitaan nimi "Ditleb von Alnpeke", mutta se ei välttämättä viittaa kronikan kirjoittajaan, vaan esimerkiksi sen omistajaan. Yksityiskohtaiset kuvaukset taisteluista ja taktiikoista antaa olettaa hänen kuuluneen Saksalaiseen ritarikuntaan. Kirjoittaja oli tuskin pappi, sillä kronikassa kirkosta ei kirjoiteta kovin hyvään sävyyn. Ritarikuntaan lukeutumista tukee myös se, että kronikka kirjoitettiin yläsaksaksi eikä latinaksi. Kirjoittaja osallistui myös ehkä itse osaan mainitsemistaan taisteluista.
Kronikka.
Kronikan ensimmäinen osa on ilmeisesti kopioitu, kun taas jälkimmäinen osa perustuu silminnäkijähavainnoille. Ensimmäisen osan kopioimiseen viittaa muun muassa se, että siinä on alasaksaa. Kronikka on ehkä tarkoitettu luettavaksi ritarien kesken. Kirjoittaja suhtautuu halveksivasti alueen pakanalliseen alkuperäisväestöön ja kronikan yhtenä tarkoituksena onkin ehkä ollut oikeuttaa pakanoiden kukistaminen. Kronikka on ainut Liivinmaan historian vuodet 1225–1290 kattava aikalaisteos, sillä toinen aikalaisteos Henrikin Liivinmaan kronikka kattaa ajanjakson vuodesta 1143 vuoteen 1225. Samassa käsikirjoituksessa josta löydettiin nimi "Ditleb von Alnpeke", mainitaan kirjoituspaikan olleen Rävälän linna ja kirjoitusvuoden 1296.
Luhtakastikka

Luhtakastikka ("Calamagrostis stricta", syn. "Calamagrostis neglecta") on monivuotinen kastikoiden sukuun kuuluva tuulipölytteinen heinä. Sen korsi on kaksi- tai kolminivelinen. Lehdet ovat kapeat ja kieleke on lyhyt (1–3 mm). Kaleet ovat 3–4 mm pitkiä ja karvat ovat helpeitä lyhyempiä.
Luhtakastikka voi risteytyä hietakastikan ("C. epigejos") ja viitakastikan ("C. canescens") kanssa.
Elinympäristö ja levinneisyys.
Luhtakastikka kasvaa monenlaisilla kosteilla paikoilla, pohjoisessa myös kuivilla paikoilla. Kasvustot ovat usein laajoja.
Luhtakastikka on yleinen koko Suomessa.
Lapinkastikka

Lapinkastikka ("Calamagrostis lapponica") on monivuotinen kastikoiden sukuun kuuluva heinä.
Ulkonäkö ja koko.
Lapinkastikka kasvaa 50–100 senttimetriä korkeaksi. Haaraton korsi on kaksi- tai harvoin kolmenivelinen. Lehdet ovat hyvin pitkäsuippuisia, keskeltä leveämpiä ja karheita. Lehtilapa on 2–4 mm leveä, kalju tai joskus karvainen ja sen laidat ovat ylöskiertyneet. Lehden kieleke on noin 3 mm ja tylppä. Kukinto on monihaarainen, leveän sukkulamainen röyhy. Väriltään röyhy vaihtelee vaaleanruskeasta tummansinipunaisenruskeaan, ja on kooltaan 5–13 x 2–3 cm. Kapeanpuikeat kaleet ovat 5 mm pitkiä. Tähkylät ovat 3–8 mm pitkiä ja yksikukkaisia. Ulkohelve on sisähelvettä pidempi mutta vähän kaleita lyhyempi. Ulkohelpeen tyvellä olevat karvat ovat lähes kaleiden pituisia. Laji kukkii Suomessa heinä-elokuussa.
Lapinkastikan heteen ponnet ovat keltaisia mutta huonosti kehittyneitä ja avautumattomia. Tämä johtuu siitä, että laji on apomiktinen eli se ei tarvitse tuulipölytystä jyvän muodostamiseen.
Tutkijat pitävät lapinkastikkaa risteymäsyntyisenä heinänä.
Levinneisyys.
Nimensä mukaisesti lapinkastikka on pohjoinen laji. Sitä tavataan Norjan, Ruotsin ja Suomen keski- ja pohjoisosissa, Kuolan niemimaalla, Uralin alueella, Pohjois- ja Itä-Siperiassa, Alaskassa sekä Kanadassa.
Suomessa lapinkastikkaa tavataan pohjoisen suunnalta Pohjois-Savon korkeudelle saakka. Selkeästi yleisin laji on kuitenkin Pohjois-Lapissa.
Elinympäristö.
Lapinkastikka kasvaa kuivissa ja tuoreissa kangasmetsissä, tunturikankailla, korpien ja lettorämeiden mättäillä, kallioilla ja hiekkaisilla tienvarsilla. Kasvustot ovat usein pieniä.
Carlos Clarens

Carlos Clarens (1930–1987) oli kuubalaissyntyinen elokuvahistorioitsija.
Clarens syntyi Havannassa, ja hän opiskeli arkkitehtuuria Havannan yliopistossa. Pian valmistumisensa jälkeen Clarens muutti Pariisiin, missä opiskeli arkkitehtuuria ja kieliä. Hänen innostuksensa elokuvia kohtaan meni kuitenkin arkkitehtuurin edelle, ja hän pääsi ranskalaisohjaajien Jacques Demyn ja Robert Bresson tuotantoavustajiksi.
New Yorkiin Clarens muutti 1956. Hän kirjoitti uransa aikana teoksia elokuvista. Hänen kirjoihinsa kuuluvat "An Illustrated History of the Horror Film" ja "Crime Movies". Clarens osasi sujuvasti useita kieliä, ja hän teki moniin elokuviin englanninkielisiä tekstityksiä.
Aaro Heikkinen

Aaro Eerik Heikkinen (23. syyskuuta 1907 Vehmersalmi – 23. toukokuuta 1981) oli suomalainen jalkapalloilija ja jalkapallovalmentaja. 
Pelaajaura.
Heikkinen aloitti uransa Kuopion Palloseurassa 1920-luvun lopulla ja pelasi 1940-luvulle saakka. Hän edusti seuraa 186 virallisessa ottelussa ja teki 126 maalia. Heikkinen ei kuitenkaan ikinä päässyt maajoukkueeseen tai pääsarjaan pelaajana, sillä KuPS nousi pääsarjaan ensimmäistä kertaa vasta vuonna 1947. 
Valmentajaura.
Vuonna 1945 Heikkinen aloitti KuPS:n päävalmentajana. Hän nosti KuPSin historiansa ensimmäistä kertaa pääsarjaan. Ensimmäinen pääsarjakausi Heikkisen alaisuudessa päättyi putoamiseen. Heikkinen kuitenkin nosti joukkueen takaisin pääsarjaan heti seuraavana vuonna. Tästä noususta ja Heikkisen aikakaudesta alkoi KuPSin historian menestyksekkäin jakso, joka kesti ennätykselliset 44 kautta, sillä seura pysyi pääsarjassa yhtäjaksoisesti vuoteen 1992 asti. Hänen alaisuudessaan seura voitti ensimmäisen Suomen-mestaruutensa kaudella 1956. Seuraavan kauden jälkeen Heikkinen lopetti seuran päävalmentajan toimet. Hän teki paluun päävalmentajaksi kausiksi 1961–1965 ja valmensi KuPS:n parhaimmillaan hopealle.
Heikkinen on yksi KuPSin historian menestyksekkäimmistä valmentajista. Seura voitti hänen alaisuudessaan viisi SM-mitalia. Heikkisen valmentajauraan osuu myös toinen kupsilainen menestystarina. Samana vuonna kun Heikkinen aloitti KuPSin päävalmentajana, nuori pelaajalupaus Aulis Rytkönen siirtyi seuraan Kuopion Työväen Urheilijoista. Rytkösen urasta tuli niin komea, että hän on edelleen KuPSin historian kuuluisin pelaaja. Rytkönen oli myös Heikkisen luottopelaaja KuPSissa kausina 1945–1952, kunnes Rytkönen siirtyi ammattilaiseksi Ranskaan Toulousen joukkueeseen.
"Tekniikka, tekniikka, tekniikka" oli Aaro Heikkisen eli "Kipparin" tunnuslause, jota hän noudatti tinkimättä ollessaan KUPSin valmentajana. Heikkinen painotti sitä, että palloa siirrettiin pääasiassa maata pitkin. Hän saattoi jopa keskeyttää harjoitukset, jos pelaajat syöttivät kohopalloja. Hän oli ensimmäinen suomalainen VIFKin Georg Braxénin kanssa, joka kävi ulkomailla hakemassa valmennusoppia (Tanska vuonna 1948), toimi sekä A- että B-maajoukkueen kakkosvalmentajana ja oli stipendiaattina seuraamassa MM-kilpailuja Sveitsissä vuonna 1954. Heikkinen kuului Suomen Palloliiton Pohjois-Savon piirin johtokuntaan ja sai Suomen Urheilun hopeisen ansiomitalin. Heikkinen oli ammatiltaan vahtimestari ja hänen kotikuntansa oli Kuopio.
Dragan Cvetković

Dragan Cvetković (s. 19. syyskuuta 1961 Belgrad, Jugoslavia) on serbialais-ranskalainen jalkapallovalmentaja ja entinen keskikenttäpelaaja. 
Pelaajaura.
Cvetković pelasi koko uransa ajan Ranskassa 1970-luvun lopulta 1990-luvun alkuun saakka. Keskikentällä pelannut Cvetković edusti muun muassa Besançonia, Bastiaa ja Bergeracia.
Valmennusura.
Cvetković aloitti valmentamisen Ranskassa vuonna 1992 entisen seuransa Bergeracin joukkueessa. Sittemmin hän kierteli muita pienempiä ranskalaisseuroja vuosien 1994–2004 aikana.
2004 Cvetković siirtyi Venäjälle Alania Vladikavkazin apuvalmentajaksi ja toimi samana kautena joukkueen väliaikaisvalmentajana. Sittemmin Cvetković kävi valmentamassa Lähi-idässä, josta hän löysi tiensä Algeriaan JSM Bejaïan valmentajaksi vuonna 2008, mutta sai potkut kesken kauden. Sittemmin Cvetković palasi takaisin Ranskaan ja otti valmennusvastuun Sporting Toulon Varista, mutta jätti seuran helmikuussa 2010.
Kesäkuussa 2010 Cvetković siirtyi tunisialaisen CS Hammam-Lifin päävalmentajaksi. Joulukuussa 2011 hänet korvasi ranskalainen Christian Sarramagna.